*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā |  Nr. | 2012. gada \_\_\_.\_\_\_\_\_\_\_\_\_\_\_  |

**\_\_\_.§**

**Par informatīvo ziņojumu**

**„Par spēkā esošo normatīvo regulējumu un kārtību saistībā**

**ar izsniegto būvatļauju pagarināšanu un procesa optimizēšanu”**

TA- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvā ziņojuma projektu.

 2. Ekonomikas ministrijai izstrādāt un ekonomikas ministram līdz 2012.gada 1.augustam iesniegt normatīvajos aktos noteiktajā kārtībā grozījumus Ministru kabineta 1997.gada 1.aprīļa noteikumos Nr.112 „Vispārīgie būvnoteikumi”:

 2.1. par dokumentu un būvdarbu termiņu ierobežošanu projektiem, par kuriem sabiedrība ir izteikusi viedokli paredzētās darbības ietekmes uz vidi novērtējuma ietvaros vai paredzētās būves publiskajā apspriešanā, paredzot, ka turpmāk netiks pagarināts plānošanas un arhitektūras uzdevuma, kā arī būvprojekta derīguma termiņš, un vienlaikus nosakot  maksimālo būvdarbu veikšanas ilgumu - 5 gadi;

 2.2. par būvdarbu termiņa ierobežošanu pārējām būvēm, nosakot maksimālo būvdarbu veikšanas ilgumu – 8 gadi.

 3. Atbildīgajām ministrijām par būvēm, kurām, ievērojot Būvniecības likuma 6.pantu, noteikta īpaša būvniecības procesa kārtība, izvērtēt šā ziņojuma priekšlikumus attiecībā uz projektiem, par kuriem sabiedrība ir izteikusi viedokli paredzētās darbības ietekmes uz vidi novērtējuma ietvaros vai paredzētās būves publiskajā apspriešanā un, ja nepieciešams, sagatavot tiesību aktu projektus par dokumentu un būvdarbu termiņu ierobežošanu un noteiktā kārtībā iesniegt tos Valsts kancelejā līdz 2012.gada 1.augustam.

 4. Finanšu ministrijai izstrādāt un finanšu ministram līdz 2012.gada 1.augustam iesniegt normatīvajos aktos noteiktajā kārtībā grozījumus likumā „Par nekustamā īpašuma nodokli”, paredzot, ka objektu, par kuru sabiedrība nav izteikusi savu viedokli un kura būvniecībā pārsniegts normatīvajos aktos noteiktais kopējais būvdarbu veikšanas ilgums, apliek ar nekustamā īpašuma nodokļa likmi 3 procentu apmērā no būvei piekritīgās zemes kadastrālās vērtības, ja to ir noteikusi pašvaldība savos saistošajos noteikumos.

Ministru prezidents V.Dombrovskis

Valsts kancelejas direktore E.Dreimane

Ekonomikas ministrs D.Pavļuts

Vīza: Valsts sekretārs J.Pūce

18.04.2012 14:28

I.Oša,

67013031, Ilze.Osa@em.gov.lv

E.Bučinska,

67013032, Elga.Bucinska@em.gov.lv